**GUVERNUL ROMÂNIEI**

****

**ORDONANŢĂ**

**privind unele măsuri pentru îndeplinirea jaloanelor și țintelor din Planul Național de Redresare și Reziliență precum și pentru modificarea și completarea unor acte normative** **în domeniu**

în temeiul art. 108 alin. (3) din Constituția României, republicată, și al art. 1 pct. XI din Legea nr. 186/2022 privind abilitarea Guvernului de a emite ordonanțe,

**Guvernul României adoptă prezenta ordonanță**.

**Art. I - Ordonanța de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, publicată în Monitorul Oficial al României, Partea I, nr. 1178 din 14 decembrie 2021, aprobată cu modificări și completări prin Legea nr. 178/2022, se modifică și se completează după cum urmează**:

**1. La articolul 2, litera j1) se modifică și va avea următorul cuprins**:

„j1) structură de implementare - entitate aflată în subordinea, coordonarea, sub autoritatea ordonatorilor principali de credite și care implementează, în baza convențiilor de implementare, investiții/proiecte aflate în responsabilitatea oricăror coordonatori de reforme și/sau investiții.”

**2. La articolul 2, după litera l) se introduce o nouă literă, lit. l1), cu următorul cuprins**:

„l1)beneficiari de investiții PNRR – entități de drept public sau privat care, în baza unei convenții de implementare și/sau a unui protocol de colaborare încheiate cu o structură de implementare, preiau utilizarea, operarea și întreținerea investiției/investițiilor care sunt jaloane/ ținte în cadrul PNRR și asigură amplasamentul imobil constituit din teren și/sau construcții, și, după caz, asigură racordul investiției/investițiilor la utilități.

**3. La articolul, după 2 litera n) se introduce o nouă literă, lit. n1), cu următorul cuprins**:

„n1) cerere de fonduri – cererea depusă de către structura de implementare prin care solicită coordonatorului de reforme și/sau investiții/beneficiarului de investiții PNRR, după caz, transferul de sume necesare efectuării plăților aferente investițiilor gestionate în baza convențiilor de implementare.”

**4. La articolul 2, după litera t) se introduce o nouă literă, lit. t1) cu următorul cuprins:**

„t1) convenție de implementare – angajament juridic încheiat între coordonatorul de reformă și/sau investiții/beneficiarii de fonduri din PNRR autorități publice centrale/locale, după caz, și structura de implementare, în baza unei cereri de implementare depuse de structura de implementare, în cazul în care această cerere este solicitată de coordonatorul de reforme și/sau investiții, prin care se stabilesc termenii și condițiile pentru implementarea investițiilor/proiectelor finanțate în cadrul Planului Național de Redresare și Reziliență, denumit în continuare PNRR și în temeiul căreia se virează sumele în vederea efectuării plăților, pe baza angajamentelor legal încheiate.”

**5. La articolul 2, după litera aa) se introduce o nouă literă, lit. aa1), cu următorul cuprins:**

„aa1) furnizori de servicii de interes economic general – structuri de implementare care, în baza convențiilor de implementare, implementează investiții publice, proprietate a statului român/unităților administrativ teritoriale, prin intermediul cărora se asigură servicii publice de interes general către populație.”

**6. La articolul 2, litera jj1) se modifică și va avea următorul cuprins**:

„jj1) protocol de colaborare – angajament juridic încheiat între beneficiarul de investiții PNRR/autoritatea publică locală și structura de implementare prin care se stabilesc termenii și condițiile necesare asigurării funcționalizării investițiilor și, după caz, modalitatea în care se asigură amplasamentul imobil constituit din teren și/sau construcții, sistematizarea terenurilor precum și racordul la utilități al acestora. Prin protocolul de colaborare se pot stabili atribuții și responsabilități privind elaborarea și aprobarea documentațiilor tehnico-economice. Beneficiarul de investiții PNRR preia de la structura de implementare investiția pe baza procesului verbal la terminarea lucrărilor, întocmit conform legii.”

**7. La articolul 3, litera n) se modifică și va avea următorul cuprins:**

„n) Compania Națională de Investiții, denumită în continuare CNI, în calitate de structură de implementare a investițiilor/proiectelor finanțate în cadrul PNRR, precum și furnizor de servicii de interes economic general;”

**8. La articolul 5 alineatul (1), literele e) și h) se modifică și vor avea următorul cuprins:**

„e) control și recuperare, inclusiv în ceea ce privește primul nivel de verificare, administrativ, a existenței unor aspecte ce pot reprezenta elemente constitutive ale fraudei și conflictului de interese care vor fi raportate către DLAF/DNA/OLAF, respectiv către ANI, iar în cazul dublei finanțări, constatarea și recuperarea să fie efectuate de către MIPE/coordonatorii de reforme și/sau investiții, după caz;

h) prevenție, care vizează evaluarea riscurilor, evaluarea ex-ante a riscului de dublă finanțare, a conflictului de interese potrivit Notei de Orientare a Comisiei privind evitarea și gestionarea conflictelor de interese, potrivit prevederilor Regulamentului financiar, inclusiv ARACHNE.”

**9. La articolul 5 alineatul (2), după litera b) se introduce o nouă literă, lit. c), cu următorul cuprins:**

„c) implementarea jaloanelor 450 și 451 aferente Investiției 5 din cadrul PNRR, în scopul căreia poate încheia protocoale de colaborare și/sau alte tipuri de angajamente legale.”

**10.** **La articolul 5 alineatul (3), litera bb)**  **se modifică și va avea următorul cuprins:**

bb) realizarea de verificări privind evitarea dublei finanțări, inclusiv evaluarea ex-ante a riscului de dublă finanțare, prin eșantionare;”

**11.** **La articolul 5 alineatul (3), litera dd) se abrogă.**

**12. La articolul 5 alineatul (3), literele ee) și hh) se modifică și vor avea următorul cuprins**:

„ee) realizarea de verificări privind prevenirea și detectarea conflictului de interese la nivelul entităților implicate în execuția bugetară a fondurilor aferente PNRR, prin eșantionare;”

hh) control, constând în verificarea, din punct de vedere administrativ, a aspectelor ce pot reprezenta elemente constitutive ale unei nereguli grave, care vor fi raportate către DLAF/ EPPO/DNA/OLAF/ANI. În cazul situațiilor de dublă finanțare verificarea și constatarea se realizează de către structura de specialitate din cadrul MIPE”.

**13.** **La articolul 5, alineatele (31) și (34) - (36) se modifică și vor avea următorul cuprins:**

**„(31)** Distribuția bugetului aferent reformelor și investițiilor finanțate prin PNRR se aprobă, pe baza fundamentarilor coordonatorilor de reformă, la propunerea MIPE, prin hotărâre a Guvernului, pentru fiecare coordonator de reforme și investiții, după următoarea structură: componenta, reforma/investiția, instituția responsabilă, sume PNRR alocate din asistență financiară nerambursabilă/rambursabilă, sume alocate din finanțare publică naționala, sume aferente TVA.

......................................................................................................................

**(34)** Sumele cuprinse în acordurile de finanțare reprezintă valoarea creditelor de angajament și a creditelor bugetare aferente fondurilor europene nerambursabile din cadrul asistenței financiare nerambursabile și, respectiv, fonduri din împrumut rambursabil din cadrul sumelor aferente componentei de împrumut a PNRR, a finanțării naționale și a TVA-ului aprobate prin hotărâre a Guvernului potrivit prevederilor alin. (31).

**(35)** Sumele prevăzute în hotărârea Guvernului menționată la alin. (31) sunt preluate de către Ministerul de Finanțe în cadrul strategiilor bugetare multianuale, iar coordonatorii de reforme și/sau investiții fundamentează solicitarea creditelor de angajament și a creditelor bugetare, cu ocazia legilor bugetare anuale și a legilor de rectificare, pe baza acordului de finanțare și în cazul neconsumării acestora integral în anul bugetar curent sunt repartizate în anul bugetar următor cu aceeași destinație.

**(36)** Repartizarea, utilizarea si plata sumelor incluse în solicitările de fonduri transmise de coordonatorii de reforme și/sau investiții se realizează cu prioritate din fondurile europene aferente asistenței financiare nerambursabile și rambursabile cuprinse în acordul de finanțare și acordul de împrumut încheiate cu Comisia Europeană, până la epuizarea cuantumului acesteia. După epuizarea sumelor alocate din fondurile europene aferente asistenței financiare nerambursabile și rambursabile plățile se efectuează din sumele alocate în cadrul finanțării publice naționale. Sumele reprezentând plăți din finanțarea publică națională rămân cheltuieli definitive ale bugetului de stat și pot fi utilizate numai pentru îndeplinirea jaloanelor și țintelor prevăzute în PNRR.”

**14. La articolul 6 alineatul (1), litera z) se abrogă**.

**15. La articolul 8, după alineatul (1) se introduce un nou alineat, alin. (2), cu următorul cuprins:**

„(2) Cheltuielile necesare organizării și funcționării structurii din cadrul MIPE ce îndeplinește rolul de coordonator național, dotările independente, inclusiv cheltuielile cu utilitățile publice necesare sediului administrativ, cheltuielile cu chiria contractate în condițiile legii, cheltuieli de asistență tehnică precum și alte categorii de cheltuieli necesare se pot deconta din bugetul alocat prin PNRR componentelor pentru care MIPE este coordonator de reformă, precum și din componentele pentru care alte instituții sunt coordonatori de reformă/investiții, prin transferuri în condițiile legii, cu respectarea încadrării în limitele menționate la art. 7 punctul 2 din Regulamentul 241/2021.”

**16. Articolul 12 se modifică și va avea următorul cuprins**:

„**Art. 12 -** Coordonatorii de reformă și/sau investiții sunt responsabili de recuperarea sumelor aferente proiectelor ai căror indicatori nu au fost îndepliniți, având obligația recuperării sumelor plătite beneficiarilor/beneficiarilor de investiții din PNRR/structurilor de implementare, în conformitate cu prevederile contractelor/ deciziilor/ ordinelor de finanțare/convențiilor de implementare.”

**17. La art. 13** **alineatul (1),** **litera a) se modifică și va avea următorul cuprins:**

„a) sumele reprezentând contravaloarea fondurilor europene, finanțare publică națională și TVA aferentă acestora, pentru beneficiarii, prevăzuți la art. 9 alin. (2) și art. 10, respectiv pentru întreprinderi publice, astfel cum sunt ele definite la art. 2 pct. 2 din Ordonanța de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare, institute naționale de cercetare-dezvoltare, așa cum sunt definite la art. 17 din Ordonanța Guvernului nr. 57/2002 privind cercetarea științifică și dezvoltarea tehnologică, aprobată cu modificări și completări prin Legea nr. 324/2003, cu modificările și completările ulterioare, structuri de implementare, la subdiviziuni distincte de cheltuieli bugetare.”

**18. La art. 13 alineatul (1), după litera c) se introduce o nouă literă, lit. c)1, cu următorul cuprins:**

„d) cheltuielile necesare organizării și funcționării structurilor de specialitate, dotările independente, inclusiv cheltuielile cu utilitățile publice necesare sediilor administrative, cheltuielile cu chiria spațiilor contractate în condițiile legii, precum și alte categorii de cheltuieli necesare chiar dacă acestea nu se pot deconta din bugetul alocat prin PNRR pentru coordonatorul de reformă/investiții”

**19. La** **articolul 14,** **alineatul (2) se modifică și va avea următorul cuprins:**

**„(2)** Propunerile de credite de angajament și bugetare prevăzute la art. 9 și 10 se includ în buget de către beneficiari sau de către structura de implementare, după caz, pe baza contractelor de finanțare/deciziilor/ordinelor de finanțare/convențiilor de implementare, încheiate cu coordonatorii de reforme și/sau investiții sau responsabilii de implementare a investițiilor specifice locale, după caz.”

**20.** **La articolul 16 după alineatul (3) se introduce un nou alineat, alin. (31), cu următorul cuprins:**

„(31) În scopul asigurării creditelor bugetare și de angajament necesare efectuării plăților, se autorizează Ministerul Finanțelor să efectueze pe parcursul întregului an virări de credite bugetare și de credite de angajament, în bugetul Ministerului Transporturilor si Infrastructurii, între titlul 60 «Proiecte cu finanțare din sumele aferente reprezentând asistența financiara nerambursabilă aferenta a PNRR»  și titlul 61 «Proiecte cu finanțare din sumele aferente componentei de împrumuturi a PNRR», inclusiv prin diminuare fondurilor externe nerambursabile”.

**21. La** **articolul 19,** **alineatul (5) se modifică și va avea următorul cuprins**:

**„(5)** Prin excepție de la prevederile alin. (3), pentru ultimul trimestru al anului bugetar, solicitările de fonduri se trimit la MF în primele cinci zile lucrătoare ale anului următor și se distribuie în contul distinct de venituri al bugetului de stat prevăzut la alin. 3 lit. a) sau in contul distinct de venituri al bugetului asigurărilor sociale de stat sau bugetelor fondurilor speciale prevăzut la alin. (3) lit. b), după caz, codificate cu codul de identificare fiscală al coordonatorilor de reforme și/sau investiții/ Ministerului Cercetării, Inovării și Digitalizării în cazul Autorității Naționale pentru Administrare și Reglementare în Comunicații/STS, până în data de 12 a primei luni a anului următor, cu data de 31 decembrie a anului de referință.”

**22.** **La articolul 19, după alineatul (7) se introduc două noi alineate, alin. (8) și (9), cu următorul cuprins:**

**„(8)** Utilizarea sumelor reprezentând finanțare publică națională și fonduri externe nerambursabile si rambursabile pentru plata fondurilor solicitate prin cererile de transfer de beneficiarii Ministerului Transporturilor si Infrastructurii în calitate de coordonator de reforma/investiții se realizează cu prioritate din fondurile europene aferente asistenței financiare nerambursabile și rambursabile cuprinse în bugetul Ministerului Transporturilor si Infrastructurii in baza acordului de finanțare, până la epuizarea cuantumului acestora cu modificarea corespunzătoare a contractului de finanțare.

**„(9)** Sumele rezultate ca economii după îndeplinirea reformelor și investițiilor finanțate din asistența financiară nerambursabilă pot fi utilizate de către coordonatorii de reforme și/sau investiții pentru acoperirea cheltuielilor legate de activitățile definite la art. 6 din Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență, fără a depăși 50% din totalul economiilor rezultate în cadrul reformelor și/sau investițiilor pentru fiecare coordonator.”

**23. La** **articolul 24, după** **alineatul (1) se introduce un nou alineat, alin. (11), cu următorul cuprins**:

**„(11)** În situația în care, în scopul încheierii de contracte/decizii/ordine de finanțare conform prevederilor alin. (1), valoarea jaloanelor și țintelor asumate prin PNRR se modifică, respectiv cuantumul fondurilor europene aferente PNRR nu acoperă întreaga valoare necesară implementării proiectelor și îndeplinirii satisfăcătoare a jaloanelor și țintelor, diferența se asigură din finanțare publică națională, pe baza demersurilor efectuate de coordonatorul de reforme și/sau investiții respectand prevederile impuse de alin 1 al art 24.”

**24**. **La articolul 24, după alineatul (5) se introduce un nou alineat, alin. (6), cu următorul cuprins:**

**„(6)** Pentru beneficiarii care au încheiat contracte de finanțare cu Ministerul Transporturilor si Infrastructurii in calitate de coordonator de reformă/investiții cheltuielile neautorizate cuprinse în cererile de transfer se vor suporta din finanțarea publică națională alocata proiectului pentru care a fost depusa cererea de transfer cu modificarea trimestrială a surselor din contractul de finanțare.”

**25. După Capitolul VII se introduce un nou capitol, capitolul** **VII1, alcătuit din art. 291 – 293, cu următorul cuprins**:

**Capitolul VII1**

**Proiecte implementate de structurile de implementare**

**„Art. 291 -** Beneficiarii autorități publice locale pot utiliza, pentru implementarea investițiilor/proiectelor finanțate în cadrul PNRR, structurile de implementare definite la art. 2, lit.j**1**) din cuprinsul prezentei Ordonanțe de urgență.

**Art. 292** – **(1)** Beneficiarii/beneficiarii de investiții pot încheia convenții de implementare cu o structură de implementare, în baza contractelor de finanțare încheiate cu coordonatorii de reforme și/sau investiții.

**(2)** Beneficiarii/beneficiarii de investiții au obligația să stabilească prin convențiile de implementare termenii și condițiile privind derularea operațiunilor cu structurile de implementare, inclusiv:

a) condițiile de acordare a sumelor solicitate prin cererile de fonduri;

b) termenul maxim de efectuare de către beneficiar/beneficiarul de investiții a plăților aferente sumelor solicitate prin cererile de fonduri;

c) calendarul/graficul estimativ privind termenele de depunere a cererilor de fonduri, precum și obligativitatea actualizării acestuia;

d) obligația ca fiecare cerere de fonduri transmisă de structura de implementare să reflecte separat, pentru fiecare an calendaristic, cheltuielile efectuate în cadrul investiției/proiectului;

e) regulile conform cărora structurile de implementare care efectuează plăți în valută în cadrul investiției/proiectului solicită prin cererile de fonduri contravaloarea în lei a acestora la cursul Băncii Naţionale a României, denumită în continuare BNR, din data întocmirii documentelor de plată în valută;

f) obligațiile de raportare a progresului tehnic și financiar al investițiilor/proiectelor;

g) obligațiile beneficiarului/beneficiarului de investiții ce derivă din contractele de finanțare încheiate cu coordonatorii de reforme și/sau investiții și care sunt transferate structurii de implementare pe întreaga perioadă de implementare a investițiilor/proiectelor.

h) obligații ale structurii de implementare pentru implementarea investițiilor/proiectelor finanțate în cadrul PNRR;

i) alte drepturi și obligații ale părților pentru implementarea investițiilor/proiectelor de investiții;

**(3)** Cererea de fonduri însoțește cererea de transfer depusă de beneficiar la coordonatorul de reforme și/sau investiții. La cererea de fonduri se anexează, după caz, note de comandă, facturi fiscale, facturi proforma, situații de lucrări precum și orice alte documente prin care se justifică sumele solicitate.

**(4)** Structurile de implementare au obligația să stabilească, prin protocoalele de colaborare încheiate cu beneficiarii de investiții PNRR/autoritățile publice locale, termenii și condițiile privind asigurarea:

a) amplasamentului imobil constituit din teren și/sau construcții;

b) sistematizării terenurilor și racordului la utilități al acestora;

c) elaborării și aprobării documentațiilor tehnico-economice;

d) condițiilor de preluare de către beneficiarii de investiții a investiției finalizate, în baza procesului verbal la terminarea lucrărilor.

**Art. 293** – **(1)** Coordonatorii de reforme și/sau investiții pot încheia convenții de implementare cu o structură de implementare, după caz, în vederea implementării proiectelor individualizate în cadrul PNRR/a proiectelor selectate în urma unui apel de proiecte/ a implementării jaloanelor și țintelor din PNRR.

**(2)** Coordonatorii de reforme și/sau investiții au obligația să stabilească prin convențiile de implementare termenii și condițiile privind derularea operațiunilor cu structurile de implementare, inclusiv:

a) condițiile de acordare a sumelor solicitate prin cererile de fonduri;

b) termenul maxim de efectuare de către coordonatorul de reforme și/sau investiții a plăților aferente sumelor solicitate prin cererile de fonduri;

c) calendarul/graficul estimativ privind termenele de depunere a cererilor de fonduri, precum și obligativitatea actualizării acestuia;

d) obligația ca fiecare cerere de fonduri transmisă de structura de implementare să reflecte separat, pentru fiecare an calendaristic, cheltuielile efectuate în cadrul investiției/proiectului;

e) regulile conform cărora structurile de implementare care efectuează plăți în valută în cadrul investiției/proiectului solicită prin cererile de fonduri contravaloarea în lei a acestora la cursul Băncii Naţionale a României, denumită în continuare BNR, din data întocmirii documentelor de plată în valută;

f) obligațiile de raportare a progresului tehnic și financiar al investițiilor/proiectelor;

g) obligațiile privind verificările necesar a fi efectuate de către structura de implementare pe întreaga perioadă de implementare a investițiilor/proiectelor.

h) obligațiile structurii de implementare pentru asigurarea implementării investiției/proiectului cu finanțare din PNRR;

i) alte drepturi și obligații pentru implementarea investițiilor/proiectelor cu finanțare din PNRR;

**(3)** Structura de implementare depune la coordonatorul de reforme și/sau investiții cereri de fonduri pentru plățile care urmează a fi efectuate. La cererea de fonduri se anexează, după caz, note de comandă, facturi, facturi proforma, situații de lucrări precum și orice alte documente prin care se justifică sumele solicitate.

**(4)** În aplicarea prevederilor alin. (1), structurile de implementare au obligația încheierii de protocoale de colaborare, care să conțină termenii și condițiile privind asigurarea:

a) amplasamentului imobil constituit din teren și/sau construcții;

b) sistematizării terenurilor și racordului la utilități al acestora;

c) elaborării și aprobării documentațiilor tehnico-economice;

d) condițiilor de preluare de către beneficiarii de investiții a investiției finalizate, în baza procesului verbal la terminarea lucrărilor.

**26. La articolul 30, alineatul (4) se modifică și va avea următorul cuprins**:

**„(4)** Structura de specialitate din cadrul MIPE efectuează verificarea prin eșantion a cheltuielilor efectuate atât de beneficiarii publici cât si de beneficiarii privați, pe baza informațiilor și documentelor încărcate de beneficiari în sistemul informatic.”

**27. La articolul 30, după alineatul (4) se introduce un nou alineat, alin. (41), cu următorul cuprins:**

**„(41)** Structura de specialitate din cadrul coordonatorilor de reforme și/sau investiții efectuează verificarea prin eșantion a cheltuielilor efectuate atât de beneficiarii publici cât si de beneficiarii privați, pe baza informațiilor și documentelor încărcate de beneficiari în sistemul informatic.”

**28. La articolul 31, alineatul (3) se modifică și va avea următorul cuprins**:

**„(3)** Activitatea de constatare a neregulilor, neregulilor grave și activitatea de constatare a dublei finanțări, respectiv activitatea de stabilire a creanțelor bugetare se realizează la nivelul structurii de specialitate din cadrul MIPE/la nivelul coordonatorilor de reforme și/sau investiții, după caz, prin eșantionare.”

**29. La articolul 31, alineatul (14) se abrogă**.

**Art. II** - **(1)** Pentru acoperirea cheltuielilor realizate de Compania Națională de Investiții S.A. în calitate de structură de implementare a investițiilor/proiectelor finanțate în cadrul Planului Național de Redresare și Reziliență /furnizor de servicii de interes economic general, în devizul general se prevede o cotă de administrare de 4% din valoarea devizului, care se va încasa pe măsura decontării lucrărilor executate, în baza convenției de implementare și a cererii de fonduri și/sau, după caz, din fonduri alocate din bugetul de stat prin bugetul ordonatorului principal de credite cu rol de coordonator de reforme și/sau investiții.

**(2)** Aprobarea/reaprobarea indicatorilor tehnico-economici pentru proiectele preluate din Programul National de Construcții de Interes Public sau Social în Planul Național de Redresare și Reziliență se efectuează potrivit procedurilor existente la nivelul ordonatorului principal de credite în subordinea/sub autoritatea/în coordonarea căruia funcționează structura de implementare.

**Art. III - Ordonanța de urgență a Guvernului nr. 155/2020** **privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de Redresare și Reziliență, publicată în Monitorul Oficial al României, Partea I, nr. 632 din 17 iulie 2020,** **cu modificările și completările ulterioare, aprobată prin Legea nr. 230/2021, cu modificările și completările ulterioare, se modifică și va avea următorul cuprins**:

**1. La articolul 1, după alineatul ( se introduc trei noi alineate, alin. (), () și (), cu următorul conținut:**

**„)** Guvernul aprobă prin memorandum mandatarea Ministerului Investițiilor și Proiectelor Europene, denumit în continuare MIPE, pentru a desfășura procedurile de renegociere cu Comisia Europeană, în vederea reaprobării PNRR, ajustării jaloanelor și țintelor, introducerii capitolului de Repowereu, reducerii valorii grantului, restructurarea împrumutului precum și a cererii de împrumut prevăzute la art. 14 din Regulamentul (UE) 2021/241 al Parlamentului European și al Consiliului, și mandatarea Ministerului Finanțelor, denumit în continuare MF, pentru a desfășura procedurile de renegociere la nivelul Consiliului Uniunii Europene.

Guvernul aprobă prin memorandum diminuarea valorii grantului/împrumutului aprobat în cadrul PNRR, potrivit Regulamentului (UE) 2021/241 al Parlamentului European și al Consiliului, la propunerea MIPE, prin ajustarea corespunzătoare a jaloanelor și țintelor asumate prin PNRR.

**()** La diminuarea grantului/împrumutului aprobat în cadrul PNRR se vor avea în vedere următoarele criterii:

a) oportunitatea implementării investițiilor aprobate prin PNRR în contextul priorităților generate de criza războiului din Ucraina;

b) dimensionarea costurilor cu investițiile/reformele aprobate la finanțare prin PNRR;

c) posibilitatea de transfer a investițiilor pentru a fi finanțate din politica de coeziune și/sau din fondurile alocate prin bugetul de stat;

d) prioritățile de investiții stabilite de Guvernul României la nivel național.”

**2. La articolul 10, alineatul (4) se modifică și va avea următorul cuprins:**

**„(4)** Cheltuielile privind achiziția de echipamente și licențe necesare, dezvoltarea, administrarea tehnică și mentenanța sistemului informatic prevăzut la alin. (1) se suportă din Planul Național de Redresare și Reziliență și de la bugetul de stat, prin bugetul Serviciului de Telecomunicații Speciale, în conformitate cu prevederile protocolului de colaborare încheiat între MIPE și Serviciul de Telecomunicații Speciale.”

**Art. IV** - **(1)** În anul 2022, începând cu data intrării în vigoare a prezentei ordonanțe, până la aprobarea legilor de rectificare bugetară, pentru realizarea jalonului 450 aferent investiției 5 din cadrul componentei 14 din Planul Național de Redresare și Reziliență, prin derogare de la prevederile art. 47 alin. (16) din Legea nr. 500/2002 privind finanțele publice, cu modificările și completările ulterioare, se autorizează Serviciul de Telecomunicații Speciale să introducă în bugetul propriu titlul 60 „Proiecte cu finanțare din sumele reprezentând asistența financiară nerambursabilă aferentă PNRR“.

**(2)** Prin excepție de la prevederile art. 22 alin. (3) din Legea bugetului de stat pe 2021 nr. 317/2021, din sumele prevăzute la art. 22 alin. (1) se autorizează Ministerul Finanțelor, la solicitarea Serviciului de Telecomunicații Speciale și a Ministerului Investițiilor și Proiectelor Europene, să efectueze, pe parcursul întregului an, redistribuiri de credite bugetare și de angajament, prin diminuarea bugetului Ministerului Investițiilor și Proiectelor Europene și majorarea bugetului STS, pentru asigurarea cheltuielilor privind achiziția de echipamente și licențe necesare precum infrastructură, hardware, software de bază, aplicație specifică precum și dezvoltarea, administrarea tehnică și mentenanța sistemului informatic prevăzut la art. 10 alin. (1) din Ordonanța de urgență a Guvernului nr. 155/2020, cu modificările și completările ulterioare.

**Art. V** - **Ordonanța de urgență a Guvernului nr. 70/2022 privind prevenirea, verificarea și constatarea neregulilor/dublei finanțări, a neregulilor grave apărute în obținerea și utilizarea fondurilor externe nerambursabile/rambursabile alocate României prin Mecanismul de redresare și reziliență și/sau a fondurilor publice naționale aferente acestora și recuperarea creanțelor rezultate, publicată în Monitorul Oficial al României, Partea I, nr. 526 din 27 mai 2022, se completează după cum urmează**:

**1. La articolul 5, după alineatul (13) se introduce un nou alineat, alin. (131), cu următorul cuprins:**

„**(131)** Coordonatorii de reformă și/sau investiții notifică de îndată structura de specialitate cu atribuții de control din cadrul MIPE în legătură cu sesizările formulate, prevăzute la alin. (9).”

**2. La articolul 9, după alineatul (4) se introduce un nou alineat, alin. (5), cu următorul cuprins**:

**“(5)** Aprobarea procedurii de achiziție aplicabilă beneficiarilor privați pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile și rambursabile aferente Mecanismului de Redresare și Reziliență, alocate prin Planul Național de Redresare și Reziliență, se aprobă prin ordin al ministrului investițiilor și proiectelor europene.”

**Art. VI** Ordinul ministrului investițiilor și proiectelor europene prevăzut la art. V pct. 2, respectiv la art. 9 alin. (5) din Ordonanța de urgență a Guvernului nr. 70/2022 privind prevenirea, verificarea și constatarea neregulilor/dublei finanțări, a neregulilor grave apărute în obținerea și utilizarea fondurilor externe nerambursabile/rambursabile alocate României prin Mecanismul de redresare și reziliență și/sau a fondurilor publice naționale aferente acestora și recuperarea creanțelor rezultate, astfel cum a fost modificată și completată prin prezenta ordonanță, se emite în termen de 60 de zile de la data intrării în vigoare a prezentei ordonanțe.

**Art. VII** - În termen de 30 de zile de la data intrării în vigoare a prezentei ordonanţe, Normele metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, aprobate prin Hotărârea Guvernului nr. 209/2022, se modifică şi se completează potrivit prevederilor prezentei ordonanţe.

**PRIM-MINISTRU**

**NICOLAE - IONEL CIUCĂ**